Հրաշք 34-րդ փողոցում (ֆիլմ, 1947)

«Հրաշք 34-րդ փողոցում» (), սուրբծննդյան թեմատիկայով ամենահայտնի ֆիլմերից մեկը ԱՄՆ-ում։ Սցենարը ռեժիսոր Ջորջ Սիթոնի՝ ըստ Վալենտին Դևիսի պատմվածքի։ 1955 թվականին ընդգրկվել է Նշանավոր ֆիլմերի ազգային ռեգիստրի ցանկում։ Ֆիլմի մոտիվներով նկարահանվել են չորս ռիմեյքներ և բեմադրվել է բրոդվեյյան մյուզիքլ։ Ժամանակակից հանդիսատեսի համար ֆիլմը հասանելի է երկու տարբերակով՝ բնօրինակ (սև ու սպիտակ) և գունավոր։

Ֆիլմն արժանացել է երեք «Օսկարի»՝ այդ թվում՝ առաջին պլանում տղամարդու դերի լավագույն կատարման համար (Էդմունդ Գվեն) և երկու «Ոսկե գլոբուսի»

Սյուժե  
Շքեղ տոնախմբության նախօրեին, որն ամեն տարի Գոհաբանության տոնի առթիվ կազմակերպվում է Մանհեթենի 34-րդ փողոցում Մեյսիզ հանրախանութի կողմից, ծերունին, որը պետք է կատարեր Սանտա Կլաուսի դերը, հարբում է։ Անցորդ ծերուկին՝ Քրիս Քինգլին համոզում են զբաղեցնել նրա տեղը սահնակի վրա։

Քրինգլը սիրվում է երեխաների կողմից և հանրախանութում աշխատանք է ստանում։ Սակայն, երբ նրա ղեկավարը պահանջում է, որ Քրիսը երեխաներին առաջարկի գնել չվաճառված և հնացած խաղալիքները, ծերունին այլայլվում է։ Երեխաներին անհրաժեշտ խաղալիքները գնելու համար նա ծնողներին ուղարկում է այն խանութները, որոնցում դրանք առկա են։ Խանութի ղեկավարությունը որոշում է աշխատանքից ազատել կամակոր ծերունուն, սակայն փոխում է որոշումը, երբ պարզվում է, որ Քրիսի ազնվության շնորհիվ հանրախանութը նորանոր գնորդներ է ձեռք բերել։

Հետզհետե պարզ է դառնում, որ Քրիս Քրինգլն իրեն իրական Սանտա Կլաուս է համարում։ Նրա երդվյալ թշնամի հոգեբույժը կազմակերպում է Քրինգլի հոսպիտալացումը հոգեբուժարանում։ Այժմ քաղաքային դատարանը պետք է որոշում կայացնի՝ Քրիս Քրինգլը իրական Սանտա Կլաուս է, թե՞ ոչ։

Դերերում 

 Մորին Օ’Հարա — Դորիս Ուոլքեր
 Ջոն Փեյն — Ֆրեդերիկ Մ. Գեյլի
 Էդմունդ Գվեն — Քրիս Քրինգլ
 Նատալի Վուդ — Սյուզան
 Պորտեր Հոլլ — հոգեբույժ Գրենվիլ Սոյեր
 Ֆիլիպ Տոնգ — Ջուլիան Շելխամմեր
 Ջին Լոկհարթ — դատավոր Հենրի Հարպեր
 Ուիլյամ Ֆրուլի — Չառլի Գալլորեն
 Ջերոմ Քոուեն — շրջանային դատախազ Թոմաս Մարրա
 Թելմա Ռիթթեր — «Մեյսիզ» հանրախանութի հաճախորդուհի
 Ջեք Ալբերտսոն — փոստի ծառայող
 Թերեզա Հարրիս — Կլեո (տիտրերում նշված չէ)

Կրոնական ենթատեքստ 
Քրիս Քրինգլի պատմությունը զուգահեռվում է Հիսուս Քրիստոսի երկրային կյանքի պատմությանը։ Այնպես, ինչպես Հիսուս Քրիստոսը, ծերուկը տոնի նախօրեին հայտնվում է փողոցում, քննադատում է չարչիությունը, փորձում է բոլորին հավատ ներշնչել։ Սակայն, հայտնվում է դատարանում, որտեղ պետք է ապացուցի, որ ինքն ինքնակոչ չէ։ Ֆիլմում դատավորն ուղղակիորեն համեմատվում է Պիղատոս Պոնտացու հետ։

Պրեմիերա 
Դերիլ Զանուկը, ով զբաղվում էր ֆիլմի սեղծման աշխատանքներով, որոշում է ֆիլմի պրեմիերան ամանորյա արձակուրդների փոխարեն կազմակերպել մայիսին՝ առավել եկամուտ ստանալու ակնկալիքով։ Այս նպատակին հետամուտ լինելով՝ ֆիլմի անձնակազմը չի հիշատակել Սանտա Կլաուսի կամ Սուրբ ծննդի մասին։ Ֆիլմի ազդագրում Քրիս Քրինգլը պատկերվել է հետին պլանում՝ սովորական ծերուկի կերպարով, որը գրկել է աղջնակին։ Չնայած նկարի սենտիմենտալ լինելուն՝ մամուլի արձագանքը դրական էր։

Ճանաչում 
 Արժանացել է «Օսկարի» հետևյալ անվանակարգերում.
 «լավագույն սցենար»,
 «գրական լավագույն սկզբնաղբյուր»,
 «երկրորդ պլանում տղամարդու լավագույն դերակատար» (Էդմունդ Գվենն)
 ներկայացվել է «Օսկարի» տարվա լավագույն ֆիլմ անվանակարգում 
ամերիկյան կինոինստիտուտի կողմից ներկայացված լավագույն ընտանեկան ֆիլմերի ցանկում զբաղեցրել է 5-րդ տեղը
 գրանցված է ֆիլմերի ազգային ռեգիստրում (1995)։

Ծանոթագրություններ

Արտաքին հղումներ 
  
 

Ամերիկյան ընտանեկան ֆիլմեր
Անգլերեն ֆիլմեր
20th Century Fox ֆիլմեր
Ամերիկյան սև-սպիտակ ֆիլմեր
1947 ֆիլմեր
Ամերիկյան կատակերգական դրամա ֆիլմեր
ԱՄՆ-ի ֆիլմերի ազգային գրանցամատյանի ֆիլմեր
Ամերիկյան ֆիլմեր